́и да вѣ́дятъ, я́кѡ ѻ́ные блаже́нные не ѡ дѣ́ланіи ѻна́мѡ є́же по прія́тію, и благода́ти разумѣ́тельнѣй, глаго́лемъ, и зри́тельнѣй, и са́мымъ иску́сомъ соединя́ющей человѣ́ка съ бг҃омъ, словеса̀ сія̂ сказа́ша: но ѡ видѣ́ніи по взира́нію, си́рѣчь, ѡ собира́емѣмъ ѿ прему́дрости и ра́вности су́щихъ и согла́сія, и въ помышле́ніе ѡ бз҃ѣ не я́снѣ нѣ́какѡ приница́ющемъ, є́же и мнѡ́гимъ, па́че же всѣ̂мъ коне́чнѣ мо́щно є́сть употребля́ти и размышля́ти, я́коже разу́мнѣ таковы̂я ст҃ы́хъ глаго́лы испыта́вый, я́вѣ увѣ́сть, я́коже пи́сано є́сть:Ѿ вели́чества бо красоты̀ созда́ній, сравни́тельнѡ рододѣ́латель познава́ется,а не ѿ мірска́гѡ бо и внѣ́шнягѡ многосуесло́внагѡ и су́етнагѡ худо́жнагѡ уче́нія: сіе́ бо, я́кѡ безче́стная рабы́ня ѡ вѣ́жествѣ и софісті́чествѣ и доказа́тельствѣ мнѣ́ніемъ кича́щися, а не вѣ́рою єѵг̑льскою и смире́ніемъ, и и́стиннымъ согла́сіемъ наставля́емо, дале́че ѿ свяще́нныхъ преддве́рій изгоня́ется